《霪雨中偶书所见》
宋代·王禹偁

丙申二月七，是夕月离毕。
春云忽霮{上雨下对}，春两复蒙密。
绵绵殆三旬，不见天上日。
谪官在淮甸，幽抱常郁郁。
岂无琅邪山，泥泞不可出。
空庭唯蚯蚓，得势互蟠屈。
乘兹积阴气，小穴恣出没。
山禽忽飞下，长嘴啄深窟。
倒曳方力争，强吞遽全失。
食土与巢林，上下非俦匹。
胡然罹此酷，不能保微质。
嗟嗟彼群小，倾夺事匪一。
仪凤去九夷，神龙入泉室。
如何役吾眼，瞻视此小物。
归来因浩叹，自悔成诗笔。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。